[bookmark: _GoBack]Përshkrim të procedurave të zgjedhjes, kompetencave dhe detyrave të funksionarëve të lartë të autoritetit publik dhe procedurën që ata ndjekin për të marrë vendime.

	Drejtoria/Struktura
	Kompetencat dhe detyrat e funksionarëve të lartë të autoritetit publik / procedurat e zgjedhjes/procedurën që ata ndjekin për të marrë vendime:


	Zëvendësministër
Drejtor Kabineti 
Këshilltar 
	A. Kompetencat dhe detyrat e funksionale:

Zëvendësministër
· Ndjek dhe të përgjigjet para Ministrit të Drejtësisë për çështjet e integrimit evropian dhe zbatimin e Strategjisë Ndërsektoriale të Drejtësisë.
· Ndjekë dhe të përgjigjet para Ministrit të Drejtësisë, për çështjet që kanë të bëjnë me jetësimin e reformës në drejtësi, çështjet në sektorin e burgjeve dhe institucionet e varësisë së Ministrisë së Drejtësisë, çështjet në sektorin e profesioneve të lira, si dhe në fushën e marrëdhënieve juridiksionale me shtetet e tjera. 

    Drejtor Kabineti , Këshilltar
· Struktura e kabinetit mbështet drejtpërdrejt ministrin në ndjekjen e politikave përkatëse, realizimin e objektivave, si dhe vlerësimin e zbatimit të tyre.
Mbëshet Ministrin e Drejtësisë, në ushtrimin e kompetencave të tij.

B. Procedurat e zgjedhjes:
Emerim me Vendim të Kryeministrit 
Emerim me Urdher të Ministrit të Drjtësisë

	Sekretar i Përgjithshëm
	A. Kompetencat dhe detyrat e funksionale:

· Nëpërmjet ushtrimit të funksioneve dhe të bashkërendimit të punës së strukturave të institucionit, kujdeset dhe siguron qëndrueshmërinë dhe vazhdimësinë e veprimtarive përkatëse të Ministrisë me institucionet e tjera.
· Në përputhje me kërkesat e parashikuara në ligj dhe aktet e tjera nënligjore, si dhe urdhrat ose detyrat e marra nga ministri, Sekretari i Përgjithshëm merr masa për shfrytëzimin e frytshëm të burimeve njerëzore, të mjeteve financiare e burimeve materiale të ministrisë.

B. Procedurat e zgjedhjes:
Emërim nga DAP sipas ligjit nr.152/2013 “Për nëpunësin civil”, i ndryshuar dhe  VKM nr.118, datë 5.3.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”
C. Procedura për të marrë vendime:

Në mbështetje të legjislacionit që rregullon veprimtarinë e Ministrisë së Drejtësisë, Legjislacionit në fuqi për menaxhimin e sistemit buxhetor dhe financiar; Legjislacionit për nëpunësin civil, për procedurat administrative, rregullat e etikës, organizimin dhe funksionimin e administratës shtetërore, etj, VKM nr.325, datë 21.05.2003 “Për pozicionin, detyrat dhe përgjegjësitë e Sekretarit të Përgjithshëm në Ministri”.


	DREJTORIA E PËRGJITHSHME E POLITIKAVE DHE PROJEKTEVE NË  FUSHËN E DREJTËSISË, INTEGRIMIT DHE NEGOCIATAVE

	A. Kompetencat dhe detyrat e funksionale:

· Siguron mbështjetje për hartimin dhe koordinimin e politikave në fushën e drejtësisë dhe vlerësimin e tyre, si dhe analizon propozimet e politikave dhe siguron koordinimin me politikat e tjera në nivel kombëtar;
· Koordinon me njësinë përgjegjëse në Kryeministri për politikat në fushën e drejtësisë, siguron ndërtimin dhe zbatimin e sistemeve të monitorimit dhe të vlerësimit brenda sektorit të drejtësisë, si dhe koordinon monitorimin dhe vlerësimin e zbatimit të politikave në fushën e drejtësisë;
· Drejton dhe menaxhon punën për koordinimin me strukturat brenda Ministrisë dhe institucioneve të varësisë, strukturën KKIPA në ministrinë përgjegjëse për Evropën dhe punët e jashtme, si dhe SASPAK, për projektet e Asistencës që ofron Bashkimi Evropian, si dhe me projekte me donacione nga institucione apo organizata ndërkombëtare;
· Drejton dhe koordinon procesin e integrimit në Bashkimin Evropian, në kuadër të  Kriterit Politik dhe Kapitullit 23 të acquis “Gjyqësori dhe të drejtat themelore”, si dhe kapitujve të tjerë, ku Ministria e Drejtësisë është institucion kontribues; 
· Drejton dhe koordinon procesin e përgatitjes për hartimin e Udhërrëfyesit për Shtetin e së Drejtës për fushat që mbulon Kapitulli 23 dhe për Udhërrëfyesin për Funksionimin e Institucioneve Demokratike, si dhe procesin e përgatitjes për pozicionet negociuese për Kapitullin 23 dhe për Funksionimin e Institucioneve Demokratike.

B. Procedurat e zgjedhjes:
Emërim nga DAP sipas ligjit nr.152/2013 “Për nëpunësin civil”, i ndryshuar, VKM nr.118, datë 5.3.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”, VKM Nr.242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”.


C. Procedura për të marrë vendime:

Në mbështetje të legjislacionit që rregullon veprimtarinë e Ministrisë së Drejtësisë,  të legjislacionit që rregullon veprimtarinë e Drejtorisë:  VKM  nr.787, datë 18.12.2024 “Për miratimin e Strategjisë Ndërsektoriale të Drejtësisë 2024–2030 dhe të planit të saj të veprimit dhe të pasaportës së treguesve”; VKM Nr.892, datë 27.12.2022 “Për miratimin e Strategjisë Ndërsektoriale të Drejtësisë për të Mitur 2022-2026, Planit të Veprimit dhe të Pasaportës së Indikatorëve”; VKM  nr.729, datë 13.12.2023 “Për miratimin e Strategjisë Ndërsektoriale të Mbrotjes së Viktikave  të Krimit  2024–2030,  të planit të saj të veprimit dhe pasaportës së treguesve”; Programin Kombëtar të Statistikave Zyrtare 2022 – 2026; Ligji nr. 9590, datë 27.7.2006 “Për ratifikimin e Marrëveshjes së Stabilizim-Asociimit ndërmjet Republikës së Shqipërisë dhe Komuniteteve Europiane e shteteve të tyre anëtare”, VKM-në nr. 577, datë 24.6.2015 “Për ngritjen e rrjetit të njësive të integrimit evropian dhe rrjetit të njësive të hartimit të legjislacionit në ministritë e linjës”, VKM-në Nr.749, datë 19.12.2019 “Për krijimin, organizimin dhe funksionimin e strukturës shtetërore përgjegjëse për zhvillimin e negociatave dhe përfundimin e traktatit të aderimit të Republikës së Shqipërisë në Bashkimin Evropian”, VKM nr.422, datë 6.5.2020, “Për përbërjen, rregullat e funksionimit dhe trajtimin financiar të grupit negociator dhe detyrat e Kryenegociatorit për zhvillimin e negociatave të aderimit të Republikës së Shqipërisë në Bashkimin Evropian”, i ndryshuar; VKM nr.736, datë 13.12.2023 "Për miratimin e udhërrëfyesit për shtetin e së drejtës";  VKM Nr. 611, datë 2.10.2024 “Për miratimin e udhërrëfyesit për funksionimin e institucioneve demokratike”, VKM nr.407, datë 05.07.2023 “Për përcaktimin e kritereve e të rregullave për përzgjedhjen, kontraktimin dhe shpërblimin e përkthyesve zyrtar, si dhe të mënyrës së kontrollit të shërbimit të kryer nga përkthyesit zyrtar”, etj.


	DREJTORIA E PËRGJITHSHME E KODIFIKIMIT DHE HARMONIZIMIT TË LEGJISLACIONIT
Drejtor i Përgjithshëm
Drejtor
	A. Kompetencat dhe detyrat e funksionale:

· Përgatitja e mendimeve juridike për projektligjet dhe projektaktet e tjera normative të Këshillit të Ministrave, të ministrive dhe institucioneve qëndrore, si dhe për marrëveshjet ndërkombëtare që lidhen në emër të Republikës së Shqipërisë dhe të Këshillit të Ministrave.
· Përgatitja, ndjekja, realizimi i politikave dhe veprimtarive që lidhen me hartimin e studimeve në fushën e legjislacionit për drejtësinë, kryerjen dhe përfundimin e analizave tekniko-ligjore të vlerësimit, të efektivitetit të legjislacionit, të procesit legjislativ, si dhe metodologjisë dhe teknikës së hartimit të legjislacionit, harmonizimin tekniko-ligjor të brendshëm të legjislacionit.
· Përgatitja, ndjekja, realizimi i politikave dhe veprimtarive që lidhen me çështjet e përqasjes dhe të integrimit të sistemit të drejtësisë në nismat dhe strukturat ndërkombëtare përkatëse, si dhe bashkërendimin e punës me institucionet e tjera.

B. Procedurat e zgjedhjes:
Emërim nga DAP sipas ligjit nr.152/2013 “Për nëpunësin civil”, i ndryshuar, VKM nr.118, datë 5.3.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”, VKM Nr.242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”.

C. Procedura për të marrë vendime:

Në mbështetje të legjislacionit që rregullon veprimtarinë e Ministrisë së Drejtësisë, Ligjit nr.9000, datë 30.01.2003 “Për organizimin dhe funksionimin e Këshillit të Ministrave”; Vendimit nr.584/2003 “Për miratimin e Rregullores së Këshillit të Ministrave”, i ndryshuar, etj.

	DREJTORIA E PËRGJITHSHME RREGULLATORE E ÇËSHTJEVE TË DREJTËSISË
Drejtor i Përgjithshëm
Drejtor
	A. Kompetencat dhe detyrat e funksionale:

· Drejton veprimtarinë për realizimin e bashkëpunimit ndërkombëtar në fushën penale dhe civile, në përputhje me marrëveshjet ndërkombëtare, ku shteti shqiptar është palë;  
· Drejton veprimtarinë për realizimin e marrëdhënieve juridiksionale me autoritetet kompetente të shteteve të tjera, si dhe me organizmat ndërkombëtarë, në përputhje me legjislacionin e brendshëm;
· Ndjek dhe koordinon raportimet mbi zbatueshmërinë e marrëveshjeve të bashkëpunimit gjyqësor ndërkombëtar dhe marrëdhëniet me shtete të ndryshme në kuadër të procesit të Integrimit;
· Ndjek dhe koordinon raportimet mbi zbatimin e detyrimeve që rrjedhin nga të qenurit palë në konventa, protokolle dhe marrëveshje një ose shumëpalëshe dhe bashkërendimin e punës me institucionet bashkëpunuese si Prokuroria e Përgjithshme, SPAK, Ministria e Brendshme, Ministria e Punëve të Jashtme dhe institucionet e tjera që kanë lidhje me këtë fushë;
· Drejton veprimtarinë e drejtorisë në lidhje me negocimin dhe nënshkrimin e marrëveshjeve të reja për bashkëpunimin gjyqësor ndërkombëtar;
· Bashkërendon punën për organizimin dhe mirëfunksionimin e shërbimit të përkthimit zyrtar, në përputhje me legjislacionin në fuqi;
· Drejton dhe koordinon veprimtarinë administrative për certifikimin e tekstit shqip të marrëveshjeve ndërkombëtare, dy palëshe ose shumëpalëshe, që lidhen në emër të Këshillit të Ministrave të Republikës së Shqipërisë, si dhe të akteve e normave të nxjerra prej një organizate ndërkombëtare, ku Republika e Shqipërisë është vend anëtar ose ka filluar procedurat e antarësimit në të; 
· Përgatit rekomandime për Ministrin e Drejtësisë lidhur me marrjen e masave të nevojshme për përmirësimin e shërbimit të përkthimit zyrtar dhe të certifikimit të tekstit shqip të marrëveshjeve ndërkombëtare dhe për shpërndarjen e praktikave më të mira;
· Propozon masa konkrete në kuadër të përforcimit dhe përmirësimit të marrëdhënieve ndërkombëtare në nivel rajonal dhe më gjerë, me qëllim zhvillimin e bashkëpunimit gjyqësor ndërkombëtar në fushën civile dhe penale;

B. Procedurat e zgjedhjes:
Emerim nga DAP sipas ligjit nr.152/2013 “Për nëpunësin civil”, i ndryshuar, VKM nr.118, datë 5.3.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”, VKM Nr.242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”.

C. Procedura për të marrë vendime:

Në mbështetje të legjislacionit që rregullon veprimtarinë e Ministrisë së Drejtësisë, të legjislacionit që rregullon veprimtarinë e Drejtorisë: Ligji 10193/2009 “Për marrëdhëniet juridiksionale me autoritetet e huaja në fushën penale” i ndryshuar; Ligji nr. 8920 datë 11.7.2002 “Për ratifikimin e “Konventës së Kombeve të Bashkuara kundër krimit të organizuar ndërkombëtar” dhe dy protokolleve shtesë të saj; Ligji nr.8499, date 10.6.1999 FZ. 22-1999 “Për Ratifikimin e Konventës së Këshillit të Europës "Për Transferimin e Personave të Dënuar"; Ligji Nr. 98/2016 “Për Organizimin e Pushtetit Gjyqësor në Republikën e Shqipërisë”; Ligji Nr.82/2021 “Për Përkthimin Zyrtar dhe Profesionin e Përkthyesit Zyrtar”; Ligji nr.82/2021 “Mbi Përkthimin zyrtar dhe profesionin e përkthyesit zyrtar”, i ndryshuar, etj.

	DREJTORIA E PRGJITHSHME E MONITORIMIT 

	A. Kompetencat dhe detyrat e funksionale:

· Propozon dhe harton politikat që synojnë në përputhje me ligjin, mbështetjen, bashkëpunimin dhe bashkërendimin e veprimtarisë së Ministrisë së Drejtësisë me organet e pushtetit gjyqësor, me prokurorinë dhe me institucionet e varësisë dhe profesioneve të lira, duke respektuar parimin e ndarjes së pushteteve dhe të pavarësisë së pushtetit gjyqësor dhe të prokurorisë, në funksion të ushtrimit të veprimtarive dhe shërbimeve të sistemit të drejtësisë në mënyrë të koordinuar dhe efektive, si një i tërë.
· Mbikëqyr funksionimin e sistemit të ekzekutimit të vendimeve penale, sistemin e ekzekutimit të vendimeve civile dhe të titujve ekzekutivë, si dhe veprimtarinë e Qendrës së Botimeve Zyrtare, Arkivit Qendror Shtetëror të Drejtësisë, Drejtorisë së Ndihmës Juridike Falas, si dhe çdo veprimtarie tjetër të përcaktuar sipas legjislacionit në fuqi;
· Kujdeset dhe mbështet ushtrimin, organizimin dhe funksionimin e profesionit të avokatit, noterit, ndërmjetësit dhe të profesioneve të tjera të lira, të lidhura me sistemin e drejtësisë, sipas parashikimeve të legjislacionit të posaçëm në fuqi në fushën përkatëse;
· Mbështet realizimin e veprimtarive në fushën e drejtësisë për të miturit, për mbrojtjen e të drejtave dhe të interesave të ligjshme të tyre, edukimin ligjor dhe parandalimin e shkeljeve të ligjit nga ana e tyre, si dhe për ushtrimin e shërbimeve ndaj të miturve, nga strukturat përkatëse të sistemit të drejtësisë, sipas parashikimeve të ligjeve të posaçme në fushën përkatëse; 
· Përgatit rekomandime për Ministrin e Drejtësisë lidhur me marrjen e masave të nevojshme për shkeljet e konstatuara gjatë kontrolleve/monitorimit dhe për shpërndarjen e praktikave të mira;
· Mbikëqyr punën lidhur me kontrollin, inspektimin, procedim disiplinor për profesionin e noterit, përmbaruesit privat, ndërmjetësit dhe të profesioneve të tjera të lira, të lidhura me sistemin e drejtësisë, sipas parashikimeve të legjislacionit të posaçëm në fushën përkatëse;
· Mbikëqyr punën për mbajtjen dhe administrimin e regjistrave elektronikë dhe në format fizik të autorizuar nga kuadri ligjor në fuqi;
· Drejton shërbimet e ekspertimit ligjor;
· Drejton veprimtarinë lidhur me përgatitjen e rekomandimeve për Prokurorinë, në kuadër të luftës kundër kriminalitetit;
· Drejton vprimtarinë lidhur me përgatitjen e propozimeve për marrjen e masave organizative, me qëllim përmbushjen e rekomandimeve në luftën kundër kriminalitetit bazuar në vlerësimin e informacionit të përcjellë nga Prokuroria e Përgjithshme dhe Drejtuesi i Prokurorisë së Posaçme;
· Drejton vprimtarinë lidhur me trajtimin e ankesave ndaj veprimtarisë gjyqësore, si dhe ankesat e paraqitura ndaj institucioneve të varësisë apo profesioneve të lira;
· Drejton vprimtarinë lidhur përgatitjen dhe hartimin e masave konkrete në kuadër të përmirësimit të shërbimeve të nevojshme lidhur me sistemin gjyqësor, sistemin e ekzekutimit të vendimeve penale a civile, sistemin e shërbimeve të lira juridiko-profesionale, etj.


B. Procedurat e zgjedhjes:
Emerim nga DAP sipas ligjit nr.152/2013 “Për nëpunësin civil”, i ndryshuar, VKM nr.118, datë 5.3.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”, VKM Nr.242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”.
C. Procedura për të marrë vendime:

Në mbështetje të legjislacionit që rregullon veprimtarinë e Ministrisë së Drejtësisë, të legjislacionit që rregullon veprimtarinë e Drejtorisë: Ligji Nr.98/2016 “Për Organizimin e Pushtetit Gjyqësor në Republikën e Shqipërisë”; Ligji Nr.10 385, datë 24.2.2011 “Për ndërmjetësimin në zgjidhjen e mosmarëveshjeve”, i ndryshuar; Ligj Nr.55/2018 “Për profesionin e avokatit në Republikën e Shqipërisë”; Ligji nr.26/2019 “Për shërbimin përmbarimor gjyqësor privat”, i ndryshuar; Ligji nr.9/2022, datë 27.01.2022 “Për profesionin e ndërmjetësit të pasurive të paluajtshme”; Ligji Nr.110/2018 “Për Noterinë”, i ndryshuar, Ligji Nr.10433, datë 16.6.2011 “Për inspektimin në republikën e Shqipërisë”, i ndryshuar; Ligji Nr.79/2020 “Për ekzekutimin e vendimeve penale”; Ligji Nr.81/2020 “Për të drejtat dhe trajtimin e të dënuarve me burgim dhe të paraburgosurve”, i ndryshuar; Ligji Nr.111/2017 “Për ndihmën juridike të garantuar nga shteti”, etj.


	DREJTORIA E PËRGJITHSHME EKONOMIKE DHE SHËRBIMEVE MBËSHTETËSE
Drejtor i Përgjithshëm
Drejtor
	A. Kompetencat dhe detyrat e funksionale:

· Koordinimi dhe/ose mbikëqyrja e burimeve financiare, materiale dhe njerëzore, si dhe procedurave të prokurimit dhe partneriteteve në dispozicion të Ministrisë, duke bashkëpunuar me njësitë e tjera organizative, për të garantuar realizimin e misionit të sistemit ministror.
· Garantimin e miradministrimit të burimeve njerëzore të sistemit ministror dhe aseteve e shërbimeve të aparatit ministror, me qëllim sigurimin e kushteve për realizimin e misionit, ushtrimin e kompetencave dhe arritjen e objektivave të Ministrisë.
· Garantimin e cilësinë së planifikimit të buxhetit si dhe mirëmenaxhimin dhe optimizimin e burimeve financiare, për të siguruar kushte për mirëfunksionimin dhe arritjen e objektivave të sistemit të Ministrisë.
· Mbarëvajtjen e procesit të zbatimit të buxhetit sipas legjislacionit përkatës, si dhe optimizimin dhe shpërndarjen e burimeve të nevojshme financiare për realizimin e misionit, ekzekutimin e kompetencave dhe arritjen e objektivave të sistemit ministror.

B. Procedurat e zgjedhjes:
Emerim nga DAP sipas ligjit nr.152/2013 “Për nëpunësin civil” i ndryshuar,  VKM nr.118, datë 5.3.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”, VKM Nr.242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”.
C. Procedura për të marrë vendime:

Në mbështetje të legjislacionit që rregullon veprimtarinë e Ministrisë së Drejtësisë, Legjislacionit në fuqi për menaxhimin e sistemit buxhetor dhe financiar; Legjislacionit për nëpunësin civil, procedurat administrative, rregullat e etikës, organizimin dhe funksionimin e administratës shtetërore, etj.





